als_Latn dik_Latn sag_Latn
Shendet
Dhjetë receta për t’u kuruar me mollë
Vlerat shëruese të mollës janë njohur që në kohët më të lashta. Në mjekësinë popullore, mollët janë përdorur për shërimin dhe parandalimin e shumë sëmundjeve. Ato kanë rezultate shumë të mira kundër infektimit të zorrëve, sëmundjes së veshkave, pas shtimit në peshë, tensionit të lartë arterial, anemisë, diabetit, etj. Fitoncidet e mollës janë mjaft aktive për shërimin e dizanterisë, të gripit, etj.
1. Molla, ilaç kundër sëmundjeve të grykës…
Marrim mollë dhe qepë, në sasi të barabarta. I grijmë së bashku, i përziejmë me mjaltë dhe përdorim nga dy-tri lugë çaji, dy-tre herë në ditë.
2. Molla, ilaç kundër kollës dhe ngjirjes së zërit
Marrim tre kokrra mollë. I lajmë dhe pa i qëruar, i presim në copa të holla. I hedhim të ziejnë për 35 minuta në 1 litër ujë. Lëngun e tyre e pimë të ngrohtë nga dy-tre filxhanë çaji në ditë.
3. Molla, ilaç kundër laringitit
15 gjethe molle i përvëlojmë në 200 ml ujë të nxehtë dhe i hedhim në termus që të lëshojnë substancat shëruese për 3-4 orë, pastaj i kullojmë. Me këtë solucion bëjmë gargarë disa herë në ditë.
4. Molla, ilaç për shërimin e sëmundjeve të traktit tretës
a) Në rastet e gastritit: Marrim dy kokrra mollë jeshile. I qërojmë dhe u heqim farat. I grijmë ato në një rende sa më të imët dhe i hamë, mundësisht në mëngjes herët. Para dhe pas ngrënies së mollëve nuk duhet të hamë dhe të pimë asgjë tjetër për 4-5 orë rresht. Kjo kurë duhet vazhduar në këtë mënyrë: Muajin e parë, çdo ditë. Muajin e dytë, 2-3 herë në javë dhe muajin e tretë, një herë në javë. Kujdes. Natën nuk duhet ngrënë kurrë mollë e grirë në rende.
b) Për shërimin e katarit të stomakut
Marrim një lugë çaji me lule të thata molle dhe i hedhim në një gotë ujë të nxehtë. I lëmë 30 minuta. I pimë në gllënjka të vogla përgjatë ditës.
5. Kundër sëmundjeve të veshkave
3-4 mollë të ëmbla në ditë japin rezultate të mira.
6. Për shërimin e sëmundjeve të rrugëve urinare
Përdorimi për një kohë të gjatë i çajit me lëkurë mollësh jep rezultate të mira.
7. Ilaç kundër sëmundjeve të mëlçisë dhe fshikëzës së tëmthit
Në 500 gramë lëng molle, tretim 75 gramë mjaltë dhe e pimë nga një gjysëm gote 3 herë në ditë, për një muaj rresht.
8. Tre “ilaçe” me mollë kundër arterosklerozës dhe tensionit të lartë të gjakut
a) Një gjysëm gote lëng molle 15-30 minuta para buke, çdo ditë.
b) 3 mollë mesatare të paqëruara i presim në copa të vogla dhe i hedhim në një litër ujë të vluar. I ziejmë për 10 minuta në zjarr të ngadaltë dhe i hedhim sheqer sipas shijes sonë. E pimë si çaj disa herë në ditë.
c) Kundër arterosklerozës në rastet e mbipeshës: Duke u këshilluar me mjekun, të caktojmë ditë të “shkarkimit”. 1,2 kilogram mollë e ndajmë në 5 racione të barabarta, gjatë ditës dhe në orët e mbrëmjes e shoqërojmë racionin e mollëve me 100 gramë gjizë apo mish të zier. Po kështu, e shoqërojmë me dy gota çaj trëndafili të egër.
9. Kur kemi çarje të lëkurës së këmbëve
Presim mollët në kubikë të vegjël dhe i ziejmë në qumësht derisa të treten. Këtë masë e hedhim mbi lëkurën e plasur, e lidhim me napë dhe e mbajmë për 30 minuta.
10. Kundër anemisë
Hani 3-5 kokrra mollë 2-3 herë në ditë ose pini 3-4 herë në ditë nga një gotë lëng molle.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn